Produce Investments

Политика за корпоративна социална отговорност

Ние се отнасяме с отговорност към онова, което правим...

Съдържание

Produce Investments .................................................................................................. 1

Политика за корпоративна социална отговорност ....................................................................... 1

Съдържание ..................................................................................................................... 2

Изказване на изпълнителния директор ......................................................................................... 3

Информация за Produce Investments .................................................................................................. 4

Нашата цел .................................................................................................................. 4

Нашите ценности: .................................................................................................................. 5

Produce Investments и КСО .................................................................................. 6

Нашата представа за КСО .................................................................................................................. 6

Нашата среда .................................................................................................................. 7

Greenvale AP .......................................................................................................... 7

Работни обекти на Greenvale AP: .............................................................................. 8

Нашите производители ........................................................................................................... 9

Отговорен избор на доставчици и етична търговия ............................................................... 11

Етична политика ......................................................................................................... 11

Подкрепа на британските фермери и местното производство ..................................................... 12

Партньорство с нашите производители ................................................................ 12

Нашите служители ........................................................................................................... 13

Здраве и безопасност ..................................................................................................... 13

Обучение и развитие ................................................................................... 14

.............................................................................................................................. 14

.............................................................................................................................. 14

Ангажираност .......................................................................................................... 15

Допълнителни придобивки ................................................................................................................. 15

Produce Investments в местната общност ........................................................... 16

Подкрепа на образованието и местната общност .................................................. 16

Благотворителна дейност ............................................................................................. 17

Изказване на изпълнителния директор

В Produce Investments ние се отнасяме сериозно към корпоративната социална отговорност (КСО) и се гордеем с начина, по който показваме отношението си към околната среда, нашите служители и общността. Освен това, ние сме изключително горди от начина си на работа. Като водещ играч на пазара за пресни картофи и нарциси, фирмата Produce Investments смята, че трябва да помогне за подобряването на начина, по който работят нашите групи от компании чрез отправяне на постоянни предизвикателства към установените норми и търсене на технологични подобрения, които могат да помогнат на нашите компании и съответните сектори да станат по-ефективни, като по този начин ще се намали нашето съвместно вредно въздействие върху околната среда. Четете нататък, за да научите повече за нашия подход към КСО…

Ангъс Армстронг

Изпълнителен директор

Информация за Produce Investments

Produce Investments Ltd е водещ доставчик на пазара за пресни картофи и нарциси.

Ние работим в цяла Великобритания, като отглеждаме, пакетираме и обслужваме няколко пазарни сектора, включително продажбите на дребно, общественото хранене, продажбите на едро и търговията.

Извън Великобритания нашият бизнес Restrain за съхранение и съзряване с използване на етилен продължава да се развива.

Нашата цел

Да подобрим позицията си като водещ доставчик на пресни картофи и нарциси за английския пазар, да запазим уникалния си спектър от различни клиенти и да повишим ефективността на всичко което правим до 2020 г.

Това ще бъде постигнато чрез:

* придобиване на качествени бизнеси, предлагащи ефективно сътрудничество, продукти и/или
* диверсификация на клиентите
* финансиране на стратегиите за органично развитие на групите от дъщерни фирми

Нашите ценности:

Бизнес етика

Ние винаги правим бизнес честно и уважаваме човешките права. Ние насърчаваме:

* Безопасно и честно сключване на сделки
* Уважение към клиентите
* Практики срещу подкупи и корупция

Защита на околната среда

Ние осъзнаваме необходимостта от защита на околната среда. Нашата бизнес дейност до голяма степен зависи от околната среда и природните ресурси, затова ние с гордост и отговорност се стремим към намаляване на вредното въздействие върху тях.

Защита на хората

Ние вземаме необходимите мерки за:

* Предотвратяване на рисковете за здравето и безопасността на нашите служители и общността
* Подкрепа на различията и реализацията на възможностите
* Спазване на изискванията на Закона срещу модерното робство

Produce Investments и КСО

Ние смятаме, че за да бъде политиката за КСО успешна, тя трябва да съответства на основните ни ценности и на начина, по който ние вършим всекидневната ни работа. Като се вземе предвид по-широкото социално и екологично въздействие на нашата дейност, ние можем да вземаме по-добри решения за осигуряване на дългосрочното социално-икономическо развитие на Produce Investments.

Като основна компания на един от най-големите доставчици на пресни картофи на пазара, ние се отнасяме изключително отговорно към околната среда, нашите служители и местните общности, в които работим. Ние сме решени да продължим да се развиваме и да надхвърляме всички очаквания.

Според нас, КСО е неразделна част от постоянното ни развитие.

Нашата представа за КСО

Ние ще продължим да се отнасяме с отговорност към околната среда, нашите служители и общността, като в същото време целите на нашата компания винаги ще съответстват на основните ни ценности.

За да го постигнем, ние сме набелязали 4 основни области, върху които да обърнем внимание:

* Нашата среда
* Отговорен избор на доставчици и етична търговия
* Нашите служители
* Групи от компании в местната общност

Нашата стратегия за КСО е тясно свързана с целите и подхода на нашата компания; освен това, нашата политика се намира под постоянно наблюдение и проверка, за да може да бъде актуална и ефективна.

Нашата среда

Ние се отнасяме с голяма гордост и отговорност към начина, по който намаляваме вредното си въздействие върху околната среда.

Greenvale AP

В продължение на над 40-годишната ни дейност в областта на търговията ние винаги сме били проактивни и иновативни по отношение на околната среда. Това се доказва от нашата Групова политика за опазване и управление на околната среда, сертифицирана в съответствие с ISO14001, която се използва заедно със собствените ни стратегии за опазване на околната среда. През 2015 г. беше създаден групов план за опазване на околната среда Green20 на Greenvale AP. Ние се стремим към намаляване на вредното въздействие върху околната среда чрез обръщане на специално внимание върху водата, въглерода и отпадъците.

Green 20 има за цел да продължи успешната политика на Greenvale за опазване на околната среда и постигане на следните цели.

Групова целева област

Групови цели от 2014 до 2020 г.

Представата на Greenvale за начина, по който те правят бизнес под лозунга „От полето до масата“ означава, че те решават екологичните проблеми от самото отглеждане до производството и дистрибуцията.

Прясна продукция

Работни обекти на Greenvale AP:

В съответствие със стратегията си Green20, компанията Greenvale е въвела следните неща:

* Внедряване на иновативната система за рециклиране с охладена вода Cascade, спечелила много награди, в техните предприятия за опаковане; тази система осигурява 75% пестене на вода в отраслите с високо потребление на вода.
* През последните 3 години в предприятията в Кеймбриджшър и Шотландия са монтирани соларни панели.
* През 2014 г. в предприятието в Кеймбриджшър беше монтирана вятърна турбина 1,5MWH, поради което средното снабдяване на Floods Ferry с възобновяема енергия достига 75%.
* Светодиодното осветление е прието за стандартно във всички предприятия, поради което енергоспестяването достига 65%.
* Второкачествените картофи се обработват чрез нашата компания за обработка на картофи Swancote Foods за намаляване на отпадъците.
* През 2015 г. Greenvale започна да отговаря на изискванията на Проекта за възможностите в областта на енергоспестяването (ESOS), като енергоспестяването достигна около 30%.

На

Наградите, получени за Cascade, включват:

* Иновация на годината (Награди Refresh, май 2010 г.).
* Инициатива за опазване на околната среда (Награди на Сейнсбърис, юни 2010 г.).
* Награда Зелена ябълка (Gold – Food Section, Камарата на общините, ноември 2010 г.).
* Ефективно използване на природните ресурси (Награди Footprint Forum, юни 2011 г.).

The Jersey Royal Company Ltd.

The Jersey Royal Company се занимава със селско стопанство по екологично безопасен начин, който оказва минимално влияние както върху местната, така и върху глобалната околна среда. Цялата продукция, която се произвежда и продава от The Jersey Royal Company отговаря на строгите критерии, посочени в собствената политика за управление на околната среда на компанията, която се основава върху стандарта ISO14001. Целта на компанията е да се развива по екологично безопасен начин. Тя има няколко инициативи за минимизиране на вредното въздействие върху околната среда, включително:

* Постоянно намаляване на производствените ресурси от година на година
* Намаляване, повторно използване и рециклиране на отпадъците
* Енергийна ефективност
* Опазване и подобряване на условията за дивата природа и ландшафта

Swancote Foods

Компанията Swancote в момента преработва всички отпадъци в предприятието си за фураж, което произвежда висококачествен животински фураж с високо съдържание на сухи вещества. Тази инвестиция означава, че те са повишили ефективността си в областта на екологичната безопасност. Освен това, повечето суровини идват от нискокачествената бракувана продукция на Greenvale, затова ние можем с гордост да заявим, че отпадъците при нашето производство на картофи са равни на нула.

Нашите производители

Производителите във всичките ни компании, включително Greenvale AP, Rowe Farming Ltd и the Jersey Royal Company, се грижат за опазването на околната среда и произвеждат натурални и здравословни картофи.

Ние вземаме следните мерки за постигането на тази цел:

* Производствените предприятия на Greenvale са сертифицирани по ISO14001 във връзка с дейностите си за опазване на околната среда.
* Производителите използват системите Zynx, SOYL, както и системата за капково напояване.
* Ние насърчаваме нашите производители да извършват годишно преброяване на птиците и насекомите, както и да засаждат диви цветя.
* Ние постоянно търсим начини за намаляване на нивата на пестициди, открити в нашите продукти.
* Всичките ни пакетиращи предприятия внимателно се проверяват всеки месец за наличие на остатъци от пестициди.
* Всеки наш производител подписва годишна декларация за пестициди.
* Всички данни за вредните остатъци съответстват на Директивата за химичните вещества.
* Greenvale Seed разработва нови сортове, които изискват по-малко производствени ресурси (пестициди, азот и вода). Успешните сортове включват Vales Sovereign и Lady Balfour.
* Ние насърчаваме нашите производители да използват оборудването на една от нашите компании Restrain, която е създадена през 2003 г. RestrainTM използва етиленов газ за контролиране на покълването на картофите, което е по-екологично чист начин за предпазване на реколтата в сравнение с традиционните методи.
* Освен това, ние използваме DeCyst, единствения научно доказан метод от типа “култура-капан” за картофената нематода (PCN). Методът DeCystTM е изцяло натурален и безопасен за околната среда.

Отговорен избор на доставчици и етична търговия

Ние в Produce Investments искаме да подкрепяме местното британско производство и да осъществяваме търговия в съответствие с най-високите стандарти за почтеност и етика. Ние имаме за цел да създадем култура на отговорност и честност в цялата ни верига за доставки. Това подпомага усилията ни за осигуряване на такава среда за всичките ни производители, която отговаря или надвишава Основния кодекс за инициативите в областта на етичната търговия и конвенциите на Международната организация на труда.

Етична политика

Нашата етична политика отразява стремежа ни за правене на бизнес по коректен начин, подобряване на репутацията ни и създаване на добри бизнес отношения.

За да могат всичките ни продукти да се произвеждат от отговорни и етични производители, ние прилагаме следните процедури:

* Членство “AB” и “B” при Обмен на етични данни за доставчиците (SEDEX).
* Като член AB, Greenvale AP изисква от цялата ни база от доставчици да се присъедини към SEDEX и да направи самооценка.
* Всичките ни производствени предприятия публикуват информацията за самооценката си на сайта на SEDEX и я актуализират на всеки 6 месеца.
* Всичките ни производствени предприятия се подлагат на етични одити от страна на независими трети страни на всеки 3 години, които след това се публикуват на сайта на SEDEX.
* Всичките ни чуждестранни доставчици трябва да публикуват информацията си на сайта на SEDEX.
* Ние използваме инструмента за оценка на риска на SEDEX за набелязване и решаване на проблемите в нашата база за доставки.
* Ние работим само с онези агенции за работа, които са одобрени от организацията за трудовите права Gangmaster
* Labour Abuse Authority (GLAA) и внимателно проверяваме всичките агенции за работа, с които работим.
* Целият персонал в Rowe Farming Ltd се състои от сезонни работници, които са наети директно и процентът на връщането им може да надвишава 80%.

Ние имаме етични

Ние имаме етични стандарти, които трябва да се спазват от всички служители на Produce Investments, както и от нашите дъщерни фирми.

Подкрепа на британските фермери и местното производство

Ние се стремим да подкрепяме британското производство.

* Ние смятаме, че качеството и вкусът на английските картофи са ненадминати.
* Ние се гордеем, че над 95% от картофите, които доставяме годишно, са произведени във Великобритания.
* По този начин ние подкрепяме местните фермери и местната икономика, както и околната среда чрез намаляване на въглеродните емисии и разстоянието между мястото на производство и мястото на консумация на продуктите.
* Ние внасяме картофи само когато няма английски еквиваленти.
* Структурата на нашата организация е идеална за доставка на най-висококачествените английски картофи.
* Ние имаме добре развита мрежа от екипи за купуване, маркетинг и техническа поддръжка в Корнуол, Херефордшър, Източна Англия и Шотландия.

Партньорство с нашите производители

* Ние смятаме, че надеждните и дългосрочните ни взаимоотношения с нашите производители играят изключително важна роля за нашия успех.
* Ние насърчаваме открития и честен подход към бизнеса, при който ние разбираме и уважаваме работата, изискванията и потребностите на нашите производители.
* Това ни позволява да предлагаме честни и привлекателни правила и условия, както и висока ефективност на работа за нашите клиенти и потребители.
* Ние осъзнаваме колко е важно да се подкрепя развитието на селскостопанските умения на нашите производители.
* По този начин готовата продукция отговаря и надхвърля очакванията на клиентите и потребителите, а компанията продължава да работи по ефективен и екологично безопасен начин.
* Нашите взаимоотношения с производителите трябва да бъдат взаимноизгодни, затова е изключително важно да помагаме един на друг при необходимост.
* Ние организираме срещи на производителите, обучение по контрол на качеството и други мероприятия за развитие на нашите взаимоотношения, продукти и услуги.

Това ни позволява

Това ни позволява да спазваме ангажиментите си към британските фермери, да подкрепяме местното производство, както и да подобряваме настоящата и бъдещата ни работа

Нашите служители

Служителите на Produce Investments и нашите дъщерни фирми са изключително важни за нас. Ние разбираме и оценяваме приноса на всеки, който ни помага за осигуряването на висококачествени продукти и услуги. Ние се стремим към подобряване и развитие на уменията на всички членове на екипа ни, както и към създаване на честна и безопасна работна среда, в която упоритата работа и успехът се оценяват високо.

Здраве и безопасност

Нашата цел е не само да спазваме законите за техниката на безопасност и охрана на труда, но и да поддържаме най-високи стандарти чрез прилагане на добри практики и постигане на най-високи резултати в отрасъла по отношение на техниката на безопасност и охрана на труда, което се доказва от нашата акредитация в областта на техниката за безопасност и охрана на труда OHSAS 18001. Като изключително отговорен работодател, ние се стремим към създаване на безопасна и здравословна работна среда за всички хора, свързани с работната ни дейност.

* Бордът на директорите се стреми да постигне това с помощта на програма за постоянно подобрение, наблюдение, проверка и използване на проактивен подход.
* Ние смятаме, че ефективните мерки в областта на техниката за безопасност и охрана на труда директно спомагат за по-доброто функциониране на компанията като цяло.
* Всички нива на управление и производство са задължени да използват системи за безопасност на работата.
* Всички служители на Produce Investments носят отговорност за безопасността и благополучието на тях самите и на другите чрез прилагане на нашите политики за техниката на безопасност и охрана на труда, както и чрез спазване на стандартите за безопасност.
* За да подобрим техниката на безопасност и охраната на труда, нашата компания е въвела програма за безопасност.

В съответствие

В съответствие с нашите ценности, ние смятаме, че техниката за безопасност и охрана на труда са изключително важна част от дейността на нашата фирма.

Модерна стажантска програма на Greenvale:

* Целта се състои в набиране и развитие на млади и талантливи хора.
* Дава Национална професионална квалификация ниво 2.
* Партньорство с Университета в Линкълн и Шотландската агенция за квалификация (SQA)

Програма на Produce Investments за развитие на завършилите висше образование:

* Всяка година ние наемаме определен брой талантливи млади хора, завършили висше образование.
* Всеки от тях работи в продължение на две години в различни сфери на бизнеса преди да заеме постоянна длъжност в компанията.
* Те се обучават с помощта на нашата програма, преминават през редовни проверки и посещават програмите за развитие на ключови бизнес умения.

Програма на Produce Investments за развитие в областта на управлението:

* Няколко избрани служители развиват и подобряват бизнес уменията си в продължение на 6 месеца, като се подготвят за следващата си стъпка или просто за да подобрят настоящата си работа.
* Програмата включва цялостна обратна връзка, обучение 1:1, както и курсове за обучение на място или дистанционно обучение.
* Към днешна дата около 50 от настоящите ни служители са преминали този процес, включително няколко старши мениджъри.

Нашата менторска програма:

* Специално насочена към развитието на оперативния ни екип.
* Нашите средни мениджъри имат специален ментор, който им помага с общото развитие.
* Нашият процес за цялостна оценка:
* Определяне и преглед на индивидуалните бизнес цели.
* Развитие на индивидуалната компетентност за ефективно изпълнение на възложената работа.
* Освен това, с помощта на този процес ние оценяваме целите и ценностите на компанията, както и възможностите за принос от страна на служителите.

Обучение и развитие

Ние полагаме много усилия за личното и професионалното развитие на нашите служители, като това спомага за постоянното повишаване на ефективността на нашата работа.

Ние се стремим да приобщаваме и сплотяваме всички служители на нашите компании чрез споделяне на знанията, уменията и опита, като в същото време обръщаме специално внимание върху ключовите сфери на бизнеса и потребностите от развитие.

Ангажираност

Ние постоянно се стремим да надхвърлим очакванията на нашите служители, тъй като смятаме, че щастливите и мотивирани служители са най-ефективни и продуктивни. Примери за ангажираност на служителите в нашите компании:

* Екипите за групова и вътрешна комуникация се срещат на всеки 3 месеца, представят всички функции и обсъждат нещата, които се случват в компанията.
* Интранет на компанията, който спомага за по-бърза и ефективна комуникация.
* The Produce Times – нашият собствен вестник.
* Нашата вътрешна услуга Safecall, която позволява на служителите конфиденциално и анонимно да съобщават за всички проблеми, с които се сблъскват в работата си.
* Редовни обиколки на директорите, по време на които изпълнителният директор и другите директори посещават нашите предприятия и провеждат открити форуми за отговаряне на въпросите на персонала.
* В The Jersey Royal Company Ltd персоналът се представлява от Комисията за връзки с персонала. Комисията провежда срещи 4 пъти в годината, на които персоналът и ръководството обменят информация и възгледите си.
* Основната задача на тази комисия се състои в повишаването на информираността за техниката на безопасност и охрана на труда, но в същото време на срещите могат да се обсъждат и други въпроси, свързани с работата.
* Анкета за ангажираността на служители - “Вашият глас”

Допълнителни придобивки

В съответствие с основните ни ценности, компанията Produce Investments предлага широк спектър от допълнителни придобивки на служителите си за повишаване на конкурентоспособността и насърчаване на лоялността, като тези придобивки се предоставят като признание и награда за упоритата работа на всички служители.

В зависимост от вашата длъжност в нашите компании, придобивките могат да включват:

Пенсионна схема

Защита на доходите Застраховка Живот

Премии за извънреден труд

Схема на премиите за лоялна работа

Схема за изплащане на болнични

Ваучери за грижи за деца

Ние се стремим да признаваме и оценяваме усилията на нашите служители, и да поддържаме открит диалог за осъществяване на ефективна комуникация. При нас работят около 2200 служители в цяла Великобритания.

Produce Investments в местната общност

Ние знаем, че можем да направим значителни промени в нашите местни общности чрез предлагане на работа, услуги и участие в различни благотворителни мероприятия и каузи. Ние разчитаме на подкрепа от страна на местните общности и смятаме, че трябва да поддържаме с тях взаимноизгодно сътрудничество.

Нашите компании могат да осъществяват и подкрепят инвестиционните и образователните програми на местните общности. Ние се стремим да подкрепяме местните благотворителни акции и образователни програми, и да назначаваме на работа хора, които живеят близо до нашите предприятия във Великобритания.

Подкрепа на образованието и местната общност

Като група от компании, които работят в няколко местни общности, ние смятаме, че подкрепата на местните училища и деца е голяма отговорност и привилегия.

* Кампания „Отгледай свои собствени картофи“:

Всяка година, заедно с Potato Council Ltd, Greenvale AP участва в кампанията „Отгледай свои собствени картофи“. Този проект помага на учениците да се запознаят с отглеждането на картофи и ползите от здравословната диета.

* Приказки за картофите:

Освен това, Greenvale Seed участва в проект, наречен „Приказки за картофите“, организиран от Кралския шотландски образователен тръст. Този проект насърчава учениците да отглеждат и събират собствената си реколта, като за това се дават награди.

* Денят на децата на село:

Ние също подкрепяме такива образователни мероприятия, като Денят на децата на село, организиран от Селскостопанското общество Бордърс Юниън. Учениците на възраст между 5 и 9 години се срещат с местните компании, за да научат повече за различните проблеми в селското стопанство, жизнения цикъл на картофите и важността на здравословното хранене.

* Състезание по отглеждане на картофи Jersey Royal:

В състезанието, организирано от Кооперативното общество на Нормандските острови участват деца и други жители на островите, които се състезават за отглеждане на най-богата реколта от сорта Jersey Royal, както и да постигнат най-добри резултати. Всеки участник получава комплект за отглеждане, включващ две семена на картофите Jersey Royal, полистиренови гранули, компост, тор и кофа, в която да ги отглежда. Работата на всички състезатели се оценява по време на тегленето, което се провежда в края на май.

Благотворителна дейност

Всяка година ние отделяме пари за всички наши предприятия във Великобритания и позволяваме на служителите да решат за кои каузи искат да направят дарения. Ние насърчаваме персонала да определя онези благотворителни акции, които според тях го заслужават.

През 2017 г. няма да е по-различно, тъй като отново ще направим дарения за няколко благотворителни акции.

Освен това нашите компании организират допълнителни мероприятия за събиране на средства за избраните от тях благотворителни акции.

По-долу са посочени благотворителните акции и каузи, с които работим всяка година:

GroceryAid

* Този благотворителен фонд, създаден през 1857 г., работи много успешно с подкрепата на водещите компании в областта на хранително-вкусовата промишленост.
* Те предлагат редовна парична помощ, кризисни помощи, социален патронаж и други услуги на онези работници от хранително-вкусовата промишленост, които се нуждаят от тях.
* GroceryAid предлага професионални консултации и широк спектър от онлайн услуги. Този фонд обръща специално внимание върху личните проблеми, финансовите консултации, правната помощ, работното натоварване, здравето, благополучието и депресията.
* Ние предлагаме парични помощи чрез организиране на благотворителни мероприятия и акции в нашите компании.

Тръст на обществените предприятия във Фенланд (FACET)

* FACET провежда обучение за развитие на Работните умения и уменията за независим живот за възрастните с когнитивни и други увреждания, включително физически или сензорни нарушения, психични проблеми или травми на главата.
* Обучението е насочено към подпомагане на участниците да разгърнат пълния си потенциал в живота чрез редица дейности, включително градинарство, спорт, музика, изкуство, творчество и дърводелство.
* Greenvale предоставя парични дарения, както и картофени семена на участниците, за да ги отглеждат самостоятелно.

FareShare

* С помощта на това партньорство Greenvale AP намира добро приложение за излишните картофи. Всички картофи с неправилна форма, размери или излишни картофи, които иначе се изхвърлят, се даряват на FareShare, където те се разпределят за една от 900 благотворителни акции, които те подкрепят.
* Тази инициатива помага за намаляването на отпадъците, но, което е по-важно, спомага за осигуряването на храна за бездомните, нуждаещите се семейства и други хора.

За повече информация относно нашата политика за КСО посетете сайта ни www.produceinvestments.co.uk или се свържете с нас в офиса ни във Floods Ferry:

Floods Ferry Road

Додингтън

Марч

Кеймбриджшър

PE15 0UW